《赋新繁周表权如诏亭》
宋代·吴中复

君构义方亭，人知善教成。
恩封新诰命，词合旧题名。
承袭诗庭训，辉光里闬荣。
如今彩衣养，蔼蔼振家声。

作者简介：（1011—1098）宋兴国永兴人，字仲庶。吴仲举子。仁宗宝元元年进士。知峨眉县，悉废祠庙，以荐为监察御史，迁殿中侍御史，奏罢宰相梁适、刘沆。改右司谏。历知泽、瀛州及江宁、成德、成都、永兴诸府军。以沮青苗法削一阶，提举玉隆观。起知荆南，复坐事免官。